Babelscape/SREDFM huggingface dataset:
Μίχαελ Ρες

Ο Μίχαελ Ρες (γερμ. Michael Roesch, γεννημένος στις 24 Απριλίου του 1974) είναι σκηνοθέτης, παραγωγός ταινιών και σεναριογράφος. Συνεργάζεται με τον Πέτερ Σέερερ στα έργα του.

Από την παιδική ηλικία του, ο Ρες ενθουσιαζόταν με τα έργα. Σε ηλικία δώδεκα ετών άρχισε να γυρίζει ταινίες με οχτώ χιλιοστόμετρα. Κατά τη διάρκεια των σπουδών του εργαζόταν ως δημοσιογράφος για έργα. Αργότερα πραγματοποίησε την καριέρα του με τον συνέταιρο του τον Πέτερ Σέερερ ως επιτυχημένος σεναριογράφος και εργάστηκε σε διάφορες ικανότητες παραγωγής. Μεταξύ των σεναρίων που έγραψαν είναι τα έργα Alone in the Dark 2, House of the Dead 2 και το Far Cry.

Το 2006 ο Ρες και ο Σέερερ σκηνοθέτησαν , το θρίλερ με βρικόλακες Brotherhood of Blood, με την Βικτόρια Πραττ, τον Σιντ Χάηγκ και τον Κεν Φόρεε. Η παγκόσμια πρεμιέρα του έργου ήταν στο Sitges Film Festival στο Σίτγκες, Ισπανία τον Οκτώβριο 2007. Στής Ηνωμένες Πολιτείες της Αμερικής και στον Καναδά η κινηματογραφική εταιρία του Sam Raimi το Ghosthouse Underground αγόρασε το έργο και το εμφάνισε στο Lionsgate.

Το 2007 ο Ρες και ο Σέερερ σκηνοθέτησαν το Alone in the Dark II, με τον Ρίκ Υυνε, τον Λαντς Χένρικσεν και τον Ντάννη Τρεγο. Είναι η συνέχεια του Alone in the Dark του 2005.
Βολογέσης ΣΤ΄ της Παρθίας

Ο Βολογέσης ΣΤ΄ της Παρθίας ήταν βασιλιάς της Παρθίας (208 - 216), μεγαλύτερος γιος και διάδοχος του βασιλιά Βολογέση Ε΄ της Παρθικής Αυτοκρατορίας. Ανατράπηκε (216) από τον μικρότερο αδελφό του Αρταβάνο ο οποίος έγινε στην συνέχεια βασιλιάς ως Αρταβάνος Ε'. Ο ίδιος ο Βολογέσης κράτησε μονάχα ένα τμήμα της Βαβυλωνίας.
Πράσινοι Αριστεροί

Οι Πράσινοι Αριστεροί (ολλ. "GroenLinks, GL") είναι ένα οικολογικό κόμμα της Ολλανδίας. 

Ιδρύθηκε την 1 Μαρτίου 1989 ύστερα από τη συγχώνευση του Κομμουνιστικού Κόμματος Ολλανδίας, του Ειρηνιστικού Σοσιαλιστικού Κόμματος, του Πολιτικού Κόμματος Ριζοσπαστικών και του Ευαγγελικού Λαϊκού Κόμματος. Μετά από απαγοητευτικά, όπως θεωρήθηκαν από το κόμμα, αποτελέσματα στις εκλογές του 1989 και του 1994, το κόμμα βελτίωσε τις επιδόσεις του στις εκλογές την περίοδο 1994-2002. Ο τότε αρχηγός του κόμματος Πολ Ρόζενμελερ θεωρήθηκε ως ο ανεπίσημος αρχηγός της αντιπολίτευσης, καθώς οι Πράσινοι Αριστεροί ήταν το δεύτερο μεγαλύτερο κόμμα της αντιπολίτευσης. 

Οι Πράσινοι Αριστεροί χαρακτηρίζονται ως πράσινοι, κοινωνικοί και ανεκτικοί. Τοποθετούνται στην αριστερά. Αρχηγός της κοινοβουλευτικής ομάδας είναι η Γιολάντε Σαπ από το 2010, ενώ το κόμμα βρίσκεται στην αντιπολίτευση στην κυβέρνηση Ρούτε. Έχει πάνω από 100 δημοτικούς συμβούλους και συμμετέχει στις κυβερνήσεις σε 16 από τους συνολικά 20 μεγαλύτερους δήμους της Ολλανδίας. Συγκεντρώνε τα μεγαλύτερα ποσοστά σε πόλεις με πανεπιστήμια. 

Έχει συνολικά 21.901 μέλη που οργανώνονται σε 250 τοπικές οργανώσεις. Είναι μέλος των Παγκοσμίων Πρασίνων και του Ευρωπαϊκού Πράσινου Κόμματος.
Γιασεμί Σαμαντούρα

Η Γιασεμί Σαμαντούρα, γεννημένη στις 8 Ιουλίου 1966, είναι Ελληνίδα πρώην αθλήτρια καλαθοσφαίρισης. Με ύψος 1,73 εκ. αγωνιζόταν στη θέση του σούτινγκ γκαρντ, ενώ σήμερα είναι προπονήτρια καλαθοσφαίρισης.
Ρούσσο Καρδίτσας

Το Ρούσσο Καρδίτσας, (τοπική προφορά Ρους), βρίσκεται στους πρόποδες της "Γούβας", λοφίσκου με υψόμετρο 370 μ. και χαμηλή βλάστηση, στις υπώρειες της οροσειράς των Αγράφων. Το πολυποίκιλο, γραφικό τοπίο του, με τα πλατάνια στις όχθες του ποταμού Καράμπαλη, που περνάει στην άκρη του χωριού, έγινε διάσημο από τα έργα του Δ. Γιολδάση. Στην περιοχή έχουν εντοπιστεί αρκετοί νεολιθικοί οικισμοί - "μαγούλες". Σύμφωνα με την Ελληνική απογραφή 2011 είχε 465 κατοίκους. Από την 1η Ιανουαρίου 2011 ανήκει διοικητικά στο Δήμο Καρδίτσας.

Το Ρούσσο δημιουργήθηκε στην ύστερη τουρκοκρατία. Όπως και τα γύρω χωριά, ανήκε στην αρβανίτικη οικογένεια των Ρουσομπέηδων, η οποία διατηρούσε εκεί πολυτελές κονάκι. Ο ναός της Κοίμησης της Θεοτόκου (1873) δεσπόζει στον κατάφυτο λοφίσκο πάνω από το χωριό. Η επιβλητική βασιλική με τα λιθανάγλυφα στα θυρώματα και στην κόγχη του ιερού, διατηρεί εσωτερικά αρκετά από τα στοιχεία του αρχικού διακόσμου, όπως το ξυλόγλυπτο τέμπλο και τον άμβωνα. Το παλιό εικονοστάσι κάτω από τον αιωνόβιο φτελιά στην είσοδο του χωριού, τα πλίθινα "στρωτά" και δίπατα σπίτια, τα παραποτάμια δάση αλλά και η λειτουργία υποδομών, όπως το κέντρο εκπαίδευσης στρατονομίας και το σκοπευτήριο, συνθέτουν ένα περιβάλλον που συνδυάζει τη φύση, την παράδοση και την ανάπτυξη.

Κατηγορία:Χωριά του νομού Καρδίτσας
Deftones

Οι Deftones είναι αμερικανικό alternative rock και nu metal συγκρότημα, από το Σακραμέντο της Καλιφόρνια, που ιδρύθηκε το 1988. Το συγκρότημα αποτελείται από τον Chino Moreno (τραγούδι, κιθάρα) του οποίου το πραγματικό όνομα είναι "Camillo Wong Moreno", Steven ("Stef") Carpenter (κιθάρα), Chi Cheng (μπάσο, δεύτερα φωνητικά), Frank Delgado (πλήκτρα, turntables-"πικάπ") και τον Abe Cunningham (Drums, κρουστά). Από το 2009 και έπειτα ο Sergio Vega παίζει μπάσο στην θέση του Chi Cheng λόγω σοβαρού τραυματισμού από αυτοκινητιστικό ατύχημα του 2ου. Έχουν κυκλοφορήσει 6 δίσκους,οι 3 από τους οποίους έγιναν πλατινένιοι και ο ομώνυμος δίσκος ("Deftones") χρυσός.
Κωνσταντίνος Δημαράς

Ο Κωνσταντίνος Δημαράς του Θησέως (1904-1992), αναφερόμενος συχνότερα ως «Κ.Θ. Δημαράς», ήταν Έλληνας φιλόλογος, κριτικός και ιστορικός της νεοελληνικής λογοτεχνίας.
Searchlight Pictures

Η Searchlight Pictures που δημιουργήθηκε το 1994, είναι Αμερικάνικη εταιρία ταινιών τής Fox Filmed Entertainment μαζί με τήν 20th Century Studios.

Κατηγορία:Κινηματογραφικές εταιρίες παραγωγής
Νέα Ηρακλείτσα

Η Νέα Ηρακλείτσα ή Νέα Ηρακλίτσα είναι παραθαλάσσιος οικισμός του νομού Καβάλας. Ανήκει διοικητικά στο δήμο Παγγαίου και με το πρόγραμμα Καποδίστριας στο δήμο Ελευθερών. Σύμφωνα με την απογραφή του 2001 είχε 916 κατοίκους. Η Νέα Ηρακλείτσα ιδρύθηκε από πρόσφυγες από την Ανατολική Θράκη το 1924, όταν εγκαταστάθηκαν σε αυτή 102 οικογένειες. Βρίσκεται 13 χιλιόμετρα δυτικά της Καβάλας. 

Η Νέα Ηρακλείτσα φημίζεται για το γραφικό λιμανάκι της και για την παραλία της, με τις πολλές ταβέρνες. Η παραλία της Νέας Ηρακλείτσας, που αποκαλείται αλάνα διαθέτει μπιτς μπαρ και γήπεδα βόλεϊ. Η παραλία βραβεύτηκε για πρώτη φορά με γαλάζια σημαία το 2007 και θεωρείται μία από τις καλύτερες του νομού Καβάλας. Υπάρχουν επίσης οργανωμένοι χώροι στάθμευσης, ιστιοπλοϊκός όμιλος και γήπεδα 5x5.

Ένα από τα κύρια αξιοθέατα είναι η εκκλησία της Παναγίας της Φανερωμένης, όπου βρίσκεται η θαυματουργή Εικόνα της Μεγαλόχαρης, την οποία σύμφωνα με την παράδοση έχει φιλοτεχνήσει ο ευαγγελιστής Λουκάς. Φυλάσσεται, επίσης, η Κάρα του Αγίου Χαραλάμπους του Ιερομάρτυρος. Ο Ναός γιορτάζει τα εννιάμερα της Θεοτόκου, οπότε και γίνεται στο χωριό εμποροπανήγυρη. Στη θέση «Αετοπλαγιά» βρίσκεται το σπήλαιο των Νυμφών, με ευρήματα προϊστορικών και ιστορικών χρόνων. Στη θέση Σιτζάκ Ντερέ, στο όρος Σύμβολο, βρίσκονται δύο πύργοι της κλασικής - ελληνιστικής περιόδου.

Απέναντι από τη Νέα Ηρακλίτσα βρίσκονται τα νησάκια Φιδονήσι, το οποίο είναι ιδιόκτητο, και Αρεθούσα, βραχονησίδες οι οποίες παλιότερα ήταν ένα νησί.
Ελληνική κουζίνα

[[Χωριάτικη σαλάτα]].

Η Ελληνική κουζίνα είναι όρος ο οποίος περιγράφει την παραδοσιακή κουζίνα των Ελλήνων. 

Η σύγχρονη ελληνική μαγειρική έχει ευρεία χρήση ελαιολάδου, δημητριακών, κρασιού, κρέατος, λαχανικών και ψαριών-θαλασσινών. Επίσης, άλλα σημαντικά τροφικά προϊόντα είναι οι ελιές, οι ντομάτες, το τυρί, οι μελιτζάνες, τα κολοκυθάκια, το κρεμμύδι, το σκόρδο, το γιαούρτι και ο χυμός λεμονιού. Τα κύρια χαρακτηριστικά των παραδοσιακών ελληνικών γλυκών είναι οι ξηροί καρποί και το μέλι, ενώ συχνά χρησιμοποιούνται και διάφορα φρούτα κυρίως για τα λεγόμενα γλυκά του κουταλιού, αλλά επίσης και ζυμαρικά για ορισμένες συνταγές.

Ακόμα μια σημαντική παράμετρος της Ελληνικής κουζίνας είναι οι μεζέδες που είναι ένα συλλογικό όνομα για μια ποικιλία από μικρά γεύματα, που συνήθως σερβίρονται με κρασί, με ούζο ή με τσίπουρο σε μεζεδοπωλεία, ουζερί και τσιπουράδικα, αλλά επίσης σερβίρονται και σε επισκέπτες που μπορεί να έχει κάποιος στο σπίτι του.

Η κουζίνα των Ελλήνων χαρακτηρίζεται ως Μεσογειακή, ενώ επίσης έχει κάποια κοινά χαρακτηριστικά με τις παραδοσιακές κουζίνες της Ιταλίας, των Βαλκανίων, της Τουρκίας και του Λεβάντες (τμήμα της Μέσης Ανατολής)
DAF XF

thumb|350px|DAF 95XF

Το DAF XF είναι μοντέλο φορτηγών που παράγεται από το 1997 μέχρι σήμερα από την Ολλανδική αυτοκινητοβιομηχανία DAF. Προηγουμένο μοντέλο ήταν το DAF 95 από το 1987 μέχρι το 1997, με την ονομασία "Avanced Turbo Intercooling". Το DAF XF έχει κερδίσει το βραβείο Φορτηγού της Χρονιάς του 2007. Το φορτηγό χρησιμοποιείται από τις Ολλανδικές Ένοπλες Δυνάμεις, καθώς και από τον Στρατό Ξηράς του Καναδά.

*DAF 95XF — 1997 - 2002 
*DAF XF95 — 2002 - 2006
*DAF XF105 — 2006 - σήμερα
Χρήστος Κωστής

Ο Χρήστος Κωστής (γεννημένος στις 15 Ιανουαρίου 1972, Θεσσαλονίκη) είναι Έλληνας πρώην διεθνής ποδοσφαιριστής. Αγωνιζόταν κυρίως ως δεύτερος επιθετικός και θεωρείται από πολλούς ως ένας από τους καλύτερους τεχνίτες ποδοσφαιριστές που παρήγαγε η Ελλάδα. Η καριέρα του δεν έμεινε πολλά χρόνια σε υψηλό επίπεδο λόγω σοβαρών τραυματισμών.
Ανθή Καραγιάννη

Η Ανθή Καραγιάννη (γεν. 1981 στην Καβάλα) είναι Ελληνίδα παραολυμπιονίκης και παγκόσμια πρωταθλήτρια στίβου, στους αγώνες δρόμων ταχύτητας και στο άλμα εις μήκος. Έχει κατακτήσει τρία ασημένια (2004) και δύο χάλκινα παραολυμπιακά μετάλλια (2008 και 2012). Αναδείχθηκε παγκόσμια πρωταθλήτρια τρεις φορές το 2006 (100μ, άλμα εις μήκος) και το 2007 (άλμα εις μήκος) και πρωταθλήτρια Ευρώπης το 2007 στο άλμα εις μήκος και τα 100μ. Μετέχει σε παραολυμπιακούς αγώνες στις κατηγορίες Τ13, F13, ατόμων με περιορισμένη όραση. Το 2007 τιμήθηκε με το Βραβείο ΠΣΑΤ καλύτερου Έλληνα αθλητή ή αθλήτριας με αναπηρία (το 2007 ήταν ενιαίο το βραβείο ανδρών-γυναικών). Το Δημοτικό Στάδιο «Ανθή Καραγιάννη» στην πόλη της Καβάλας πήρε το όνομά του πρός τιμήν της Ανθής Καραγιάννη το 2004.
Χρήστος Αγγουράκης

Ο Χρήστος Αγγουράκης (γεν. 1952 στο Ηράκλειο Κρήτης) είναι Έλληνας παραολυμπιονίκης στίβου στις ρίψεις: σφαίρα, ακόντιο, δίσκος. Έχει κατακτήσει ένα αργυρό (1992) και τρία χάλκινα παραολυμπιάκα μετάλλια (1988, 1992, 2004). Αναδείχθηκε παγκόσμιος πρωταθλητής ακοντισμού το 1994, πρωταθλητής Ευρώπης στο δίσκο το 2003 και έχει καταρρίψει το παγκόσμιο ρεκόρ ακοντισμού. Μετέχει σε παραολυμπιακούς αγώνες από το 1976, παλαιότερα στις κατηγορίες Β1 και THW3 και σήμερα στην κατηγορία F53 ατόμων με τετραπληγία. Το 2005 τιμήθηκε με το βραβείο ΠΣΑΤ καλύτερου Έλληνα αθλητή ΑΜΕΑ. Είναι ο παλαιότερος εν ενεργεία Έλληνας αθλητής με κινητικά προβλήματα.
Θερμότητα χημικής αντίδρασης

Ο όρος θερμότητα χημικής αντίδρασης, αναφέρεται στην θερμότητα που παρατηρείται (ή εκδηλώνεται) κατά το στάδιο μιας χημικής αντίδρασης, που συμβαίνει υπό δεδομένη θερμοκρασία και χωρίς να μεταβάλλονται ο όγκος και η πίεση, εντός του συστήματος, αλλά και να μη συντελείται εξ αυτής της θερμότητας εξωτερικό έργο.

Η Θερμότητα χημικής αντίδρασης, λεγόμενη και "βασική ενθαλπία χημικής αντίδρασης" γενικά, αποτελεί αντικείμενο έρευνας και μελέτης της Θερμοχημείας, ενώ ο προσδιορισμός της είναι αντικείμενο της Θερμιδομετρίας που επιχειρείται με ειδικά όργανα, τα λεγόμενα θερμιδόμετρα.
Αλεξάνδρα Τσιάβου

Η Αλεξάνδρα Τσιάβου (γεννήθηκε στις 26 Σεπτεμβρίου του 1985) είναι Ελληνίδα αθλήτρια της κωπηλασίας και χάλκινη ολυμπιονίκης στο αγώνισμα του διπλού σκιφ ελαφρών βαρών κατά τους Ολυμπιακούς Αγώνες του 2012 στο Λονδίνο.
Πωλίν Μαρουά

Η Πωλίν Μαρουά (γαλλικά: "Pauline Marois", γεννήθηκε στη Πόλη του Κεμπέκ του Καναδά στις 29 Μαρτίου 1949) είναι Καναδή πολιτικός από το Κεμπέκ, η οποία στις γενικές εκλογές της επαρχίας του Κεμπέκ στις 4 Σεπτεμβρίου 2012, έγινε η πρώτη γυναίκα και 30ή πρωθυπουργός της επαρχίας. Έχει αναλάβει αρκετές υπουργικές θέσεις στο παρελθόν στις επαρχιακές κυβερνήσεις που προέκυψαν από το σεπαριστικό κόμμα "Παρτί Κεμπεκουά" από το 1981. Μετά από δύο ανεπιτυχείς προσπάθειες, το 1985 και το 2005, να εκλεγεί πρόεδρος του Κόμματος του Κεμπέκ "Parti québécois", κατάφερε στις 26 Ιουνίου 2007 να γίνει η πρώτη γυναίκα πρόεδρος του κόμματος. Στις 24 Σεπτεμβρίου 2007, εκλέχθηκε για πρώτη φορά επαρχιακή βουλευτής στην εκλογική περιφέρεια του Σαρλεβουά (Charlevoix), και έπειτα στις 8 Δεκεμβρίου 2008 στην εκλογική περιφέρεια του Λαβάλ-ντε-Ραπίντ (Laval-de-Rapides). Είναι η τρίτη γυναίκα που έλαβε την θέση του αντιπροέδρου της κυβέρνησης του Κεμπέκ, μετά την Λιζ Μπεϊκόν και την Μονίκ Γκανιόν-Τρομπλέ.
Αλεξάνδρα Δήμογλου

Η Αλεξάνδρα Δήμογλου (γεν. 1981 στην Καβάλα) είναι Ελληνίδα παραολυμπιονίκης στίβου, στους αγώνες δρόμων ταχύτητας και στο άλμα εις μήκος. Το 2008 κατέκτησε ένα ασημένιο (400μ) και δύο χάλκινα παραολυμπιακά μετάλλια (100μ, 200μ) και το 2012 χάλκινο στα 400μ. Επίσης, έχει κατακτήσει τέσσερα μετάλλια σε παγκόσμια πρωταθλήματα και δύο χρυσά σε ευρωπαϊκά πρωταθλήματα. Μετέχει στους παραολυμπιακούς αγώνες στην κατηγορία Τ13, ατόμων με μερική απώλεια όρασης. Το 2008 τιμήθηκε με το Βραβείο ΠΣΑΤ καλύτερης Ελληνίδας αθλήτριας με αναπηρία.
Brotherhood of Blood

Το Brotherhood of Blood είναι ταινία τρόμου του 2007, με πρωταγωνιστές τους Τζάσον Κόννερι, Βικτόρια Πραττ, Σιντ Χέιγκ και Κεν Φόρεε, και σκηνοθεσία από τον Πέτερ Σέερερ και τον Μίχαελ Ρες. Η παγκόσμια πρεμιέρα του έργου ήταν στο διάσημο Sitges Film Festival στο Σίτγκες της Ισπανίας τον Οκτώβριο 2007.

Στις Ηνωμένες Πολιτείες της Αμερικής και στον Καναδά η κινηματογραφική εταιρία του Sam Raimi το Ghosthouse Underground αγόρασε το έργο και το εμφάνισε στο Lionsgate. στης 14 Οκτωβρίου του 2008.
Σεμιχά Ριζάογλου

Η Σεμιχά Ριζάογλου (γεν. 1987 στην Ξάνθη) είναι Ελληνίδα αθλήτρια παραολυμπιακής κολύμβησης. Αγωνίζεται στα 500μ και 100μ ελεύθερου κατηγορίας S3 και στα 50μ ύπτιο κατηγορίας S4, ατόμων με τετραπληγία. Έχει κατακτήσει χάλκινα μετάλλια σε ευρωπαϊκά πρωταθλήματα και μετέχει στους παραολυμπιακούς αγώνες 2012. Το 2009 τιμήθηκε με το Βραβείο ΠΣΑΤ καλύτερης Ελληνίδας αθλήτριας με αναπηρία.
Far Cry

Το Far Cry είναι σειρά βιντεοπαιχνιδιών δράσης περιπέτειας και βολών πρώτου προσώπου. Το πρώτο παιχνίδι της σειράς αρχικά αναπτύχθηκε από τη γερμανική εταιρία Crytek Studios και διανεμήθηκε από την Ubisoft στις 23 Μαρτίου του 2004 για τα Microsoft Windows. Μετά την κυκλοφορία του, έλαβε θετικές κριτικές. Ακολούθησαν τέσσερα sequels του παιχνιδιού, τα: "Far Cry 2", "Far Cry 3", "Far Cry 4" και "Far Cry 5", ενώ κυκλοφόρησαν επίσης αρκετά spin-offs που περιλαμβάνουν τα "Far Cry Instincts", "Far Cry Instincts: Evolution", "Far Cry Instincts: Predator", "Far Cry Vengeance", "Far Cry 3: Blood Dragon" και "Far Cry Primal"

Το 2008 κυκλοφόρησε μία αγγλόφωνη ταινία γερμανικής παραγωγής βασισμένη στο παιχνίδι, με τίτλο "Far Cry".

Η σειρά φημίζεται για τους εξωτικούς ανοικτούς κόσμους στους οποίους λαμβάνουν χώρα τα παιχνίδια της, από τα Ιμαλάια μέχρι την Αφρική. Επίσης, η σειρά διαθέτει ένα πρόγραμμα επεξεργασίας χάρτη, το οποίο επιτρέπει στον παίκτη να δημιουργήσει και να μοιραστεί τους δικούς τους χάρτες σε λειτουργία multiplayer.

Η σειρά παιχνιδιών "Far Cry" έχει αποσπάσει γενικότερα θετική υποδοχή και θεωρείται εμπορική επιτυχία. Η Ubisoft ανέφερε ότι μέχρι το 2014, η σειρά έχει πουλήσει περισσότερα από 20 εκατομμύρια κομμάτια.
Θανάσης Κουρλαμπάς

Ο Θανάσης Κουρλαμπάς (13 Ιουλίου 1971, Καλαμάτα) είναι Έλληνας ηθοποιός της τηλεόρασης, του θεάτρου και ηθοποιός φωνής.
Κόμμα Ένωσης Ανθρωπίνων Δικαιωμάτων

Το Κόμμα Ένωσης Ανθρωπίνων Δικαιωμάτων () είναι ένα κεντρώο κόμμα της Αλβανίας. 

Ιδρύθηκε το 1992 και εκπροσωπεί τα δικαιώματα των μειονοτήτων της χώρας, ενώ σχετίζεται κυρίως με τα δικαιώματα της ελληνικής μειονότητας, που διατηρεί έντονη παρουσία σε νότιες περιοχές της χώρας (περιοχή Βορείου Ηπείρου). Θεωρείται η πολιτική συνέχεια της οργάνωσης Ομόνοια. 

Αρχηγός του είναι ο Βαγγέλης Ντούλες, ο οποίος διατηρεί τη μοναδική έδρα του κόμματος στο Αλβανικό Κοινοβούλιο.
Οικογενειακή συνωμοσία

Οικογενειακή συνωμοσία (Family Plot) είναι ο τίτλος αμερικανικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1976.
Αντιγόνη Λυμπεράκη

Η Αντιγόνη Λυμπεράκη είναι Ελληνίδα καθηγήτρια οικονομικών στο Τμήμα Οικονομικής και Περιφερειακής Ανάπτυξης του Παντείου Πανεπιστημίου, πολιτικός, πρώην βουλευτής με το Ποτάμι.
Λιμένας Χίου

Ο Λιμένας Χίου είναι οικισμός ο οποίος υπάγεται στο Δημοτικό Διαμέρισμα Μεστών, της Δημοτικής Ενότητας Μαστιχοχωρίων, του Δήμου Χίου. Βρίσκεται σε απόσταση 4 χιλιόμετρα από τα Μεστά, αλλά και το μεγαλύτερο λιμάνι της Χίου. 

Το δεξιό τμήμα του κόλπου αποτελεί ένα λιμάνι, το λιμάνι Μεστών Χίου, για τα οχηματαγωγά πλοία ή μικρότερα σκάφη, αλλά το αριστερό τμήμα είναι κατάλληλο για κολύμπι και έχει καθαρά νερά. 

Το λιμάνι διαθέτει τέσσερις προβλήτες, δυο εκ των οποίων είναι για επιβατικά και οχηματαγωγά πλοία ή εμπορικά, μια για κρουαζιερόπλοια και μια για τον στρατό.

Υπάρχουν πολλές ταβέρνες και καταλύματα στην περιοχή, όπως και εξοχικά.
Χοακίν Φίνιξ

Ο Χοακίν Φίνιξ (αγγλικά: "Joaquín Rafael Phoenix") (Σαν Χουάν, 28 Οκτωβρίου 1974) είναι Αμερικανός ηθοποιός.
Δημοτική ποίηση

Η Δημοτική ποίηση είναι ένας όρος στενά συνδεδεμένος με το Δημοτικό τραγούδι. Είναι η ποίηση της οποίας δεν γνωρίζουμε το όνομα του δημιουργού της, αφού τα έργα της πέρασαν μέσα από τους αιώνες από στόμα σε στόμα, εκφράζοντας τον λαό. Η Δημοτική ποίηση μπορεί να θεωρηθεί πηγή της νέας ελληνικής λογοτεχνίας και εντάσσεται περίπου στην χρονολογική περίοδο της τουρκοκρατίας (1453-1821).
Ευάγγελος Κουκουδέας

Ο Ευάγγελος Κουκουδέας ήταν σημαντικός Έλληνας Μακεδονομάχος οπλαρχηγός και ήρωας των Βαλκανικών Πολέμων από τη Στρώμνιτσα της Μακεδονίας.
Κωνσταντίνος Σακελλαρόπουλος

Ο Κωνσταντίνος Σακελλαρόπουλος (Άρτα, 1789 - 1856, Κέρκυρα) ήταν Έλληνας, αρχαιολόγος, εκπαιδευτικός και καθηγητής αρχαιολογίας στην Ιόνιο Ακαδημία.
Angry Birds

Το Angry Birds είναι βιντεοπαιχνίδι στρατηγικής το οποίο δημιουργήθηκε από την εταιρία ανάπτυξης βιντεοπαιχνιδιών Rovio Entertainment. Εμπνευσμένο κυρίως από ένα σχέδιο πουλιών χωρίς φτερά, το παιχνίδι κυκλοφόρησε αρχικά για το λογισμικό iOS της Apple το Δεκέμβριο του 2009. Από τότε,πάνω από 12 εκατομμύρια αντίγραφα του παιχνιδιού έχουν αγοραστεί από το ηλεκτρονικό κατάστημα App Store της Apple, γεγονός το οποίο οδήγησε την εταιρία να σχεδιάσει αντίστοιχες εκδόσεις του παιχνιδιού και για άλλα smartphones με οθόνη αφής, όπως αυτά που χρησιμοποιούν το λειτουργικό Android.

Κατά τη διάρκεια του παιχνιδιού, ο παίκτης χρησιμοποιεί μια σφεντόνα για να εκτοξεύσει πουλιά σε γουρούνια τα οποία είναι στερεωμένα πάνω ή μέσα σε ποικίλες κατασκευές, με σκοπό να τα εξολοθρεύσει όλα. Όσο ο παίκτης ανεβαίνει επίπεδο, νέα είδη πουλιών γίνονται διαθέσιμα, κάποια με ιδιαίτερες ικανότητες οι οποίες ενεργοποιούνται από τον παίκτη. Η Rovio Mobile έχει ενισχύσει το "Angry Birds" με αρκετές δωρεάν αναβαθμίσεις που προσθέτουν καινούριο περιεχόμενο, και επίσης η εταιρία έχει δημιουργήσει ανεξάρτητες εποχιακές και προωθητικές εκδόσεις του παιχνιδιού.

Το "Angry Birds" έχει δοξαστεί για τον επιτυχή συνδυασμό εθιστικότητας, κωμικού χαρακτήρα και χαμηλής τιμής. Η διασημότητα του παιχνιδιού έχει οδηγήσει στη δημιουργία εκδόσεων του παιχνιδιού για ηλεκτρονικούς υπολογιστές και παιχνιδοκονσόλες και σε μακροπρόθεσμα σχέδια για μια ταινία ή τηλεοπτική σειρά βασισμένη σε αυτό. Το "Angry Birds" έφτασε συνολικά τα ένα δισεκατομμύριο "κατεβάσματα" διάφορων εκδόσεων του είτε για κινητά τηλέφωνα είτε για ηλεκτρονικούς υπολογιστές είτε για παιχνιδοκονσόλες, και έχει χαρακτηριστεί ως "το πιο διάσημο βιντεοπαιχνίδι ως τώρα".
Ιωάννης Ψαρρέας

Ο Ιωάννης Ψαρρέας (1902 - 5 Δεκεμβρίου 1982) ήταν Έλληνας πολιτικός.
Πολιτικό Κόμμα Μεταρρύθμισης

Το Πολιτικό Κόμμα Μεταρρύθμισης (ολλ. "Staatkundig Gereformeerde Partij, SGP") είναι ένα ορθόδοξο προτεσταντικό καλβινιστικό κόμμα της Ολλανδίας. Είναι το παλαιότερο κόμμα της Ολλανδίας στην τωρινή του μορφή, και έχει υπάρξει καθ'όλη την πορεία της ύπαρξής του στην αντιπολίτευση. Εξαιτίας της ιδεολογίας του, που έχει επηρεαστεί σημαντικά από τον προτεσταντισμό, και της άρνησής του να συμμετέχει σε οποιαδήποτε κυβέρνηση, έχει λάβει τον χαρακτηρισμό «μαρτυρικό κόμμα».
Στέφαν Κλος

Ο Στέφαν Κλος (γεννημένος στις 16 Αυγούστου 1971 στο Ντόρτμουντ) είναι ένας παλαίμαχος Γερμανός ποδοσφαιριστής ο οποίος αγωνιζόταν ως τερματοφύλακας.

Η 17χρονη καριέρα του συνδέθηκε με τις Μπορούσια Ντόρτμουντ και Ρέιντζερς, κερδίζοντας 13 τίτλους συνολικά με τους δύο συλλόγους, συμπεριλαμβανομένων δύο τίτλων πρωταθλητή Σκωτίας και του Τσάμπιονς Λιγκ του 1997.
Drahtziehmühle

Το Drahtziehmühle είναι έργο ζωγραφικής του Άλμπρεχτ Ντύρερ του 1494.
Πόρκιος Φήστος

Ο Πόρκιος Φήστος αντικατέστησε τον Μάρκο Αντώνιο Φήλικα στην θέση του επιτρόπου της Ιουδαίας το 59 ύστερα από την ανάκληση του τελευταίου στην Ρώμη .
Τα Παιδιά του Πειραιά

«Τα Παιδιά του Πειραιά» είναι ελληνικό τραγούδι, από τα πλέον γνωστά παγκοσμίως, σύνθεση του Μάνου Χατζιδάκι. Η πρώτη ερμηνεία του έγινε από την Πόλυ Πάνου και αργότερα έγινε γνωστό με την ερμηνεία της Μελίνας Μερκούρη για τις ανάγκες της ταινίας "Ποτέ την Κυριακή" σε σκηνοθεσία του Ζυλ Ντασσέν με πρωταγωνίστρια την Μελίνα Μερκούρη. Το τραγούδι κέρδισε Όσκαρ Καλύτερου Πρωτότυπου Τραγουδιού για το 1960, το πρώτο βραβείο τραγουδιού που δινότανε σε ξενόγλωσσο τραγούδι. Το τραγούδι προωθήθηκε για πρώτη φορά μέσα από την ταινία τον Οκτώβριο του 1960 από την United Artists Records. Το τραγούδι αυτό έχει ερμηνευθεί από πάρα πολλούς καλλιτέχνες από όλο τον κόσμο και έχει κερδίσει αρκετές διακρίσεις παγκοσμίως.
Bell P-39 Airacobra

To Bell P-39 Airacobra ήταν ένα από τα κύρια μαχητικά αεροσκάφη στην υπηρεσία των Ηνωμένων Πολιτειών όταν πρωτομπήκαν στον Δεύτερο Παγκόσμιο Πόλεμο. Σχεδιασμένο από την Bell Aircraft, είχε μια καινοτόμο διάταξη, με τον κινητήρα τοποθετημένο στο κέντρο της ατράκτου, πίσω από το πιλοτήριο. Η έλικα, τριών πτερυγίων, προωθούνταν μέσω ενός μακρού άξονα. Ήταν επίσης το πρώτο μαχητικό που διέθετε τρίκυκλο σύστημα προσγείωσης. Αν και επαναστατικό χάρη σε αυτές και πολλές ακόμα καινοτομίες στη σχεδίαση, δυο μειονεκτήματα καθόρισαν αρνητικά τη σταδιοδρομία του με την Πολεμική Αεροπορία των ΗΠΑ: η απουσία υπερσυμπιεστή στον κινητήρα, που το περιόρισε σε χαμηλά επιχειρησιακά υψόμετρα, και η αναγκαστική μετακίνηση των δεξαμενών καυσίμου στα φτερά, μιας και τη θέση τους στην άτρακτο είχε καταλάβει ο κινητήρας, κάτι που περιόριζε την ακτίνα δράσης. Έτσι, το Airacobra περιορίστηκε σε ρόλους αεροπορικής υποστήριξης και επιθέσεων κατά στόχων εδάφους. Αποδείστηκε ωστόσο πολύ επιτυχημένο με τους πιλότους της ΕΣΣΔ, όπου είχε δοθεί σύμφωνα με το νόμο lend-lease: τα Airacobra πέτυχαν τις περισσότερες καταρρίψεις από κάθε άλλο τύπο αμερικανικού μαχητικού που είχε δοθεί στην ΕΣΣΔ. Ενίσχυσε επίσης την αεροπορία των Ελεύθερων Γάλλων και της μετα-Μουσολινικής Ιταλίας. Κατασκευάστηκε σε περίπου 9.500 μονάδες.
Οκτάβιος Μερλιέ

Ο Οκτάβιος Μερλιέ (1897 Αθήνα, Ιούλιος 1976) ήταν Γάλλος φιλόλογος, φιλέλληνας και διανοούμενος, που διετέλεσε διευθυντής του Γαλλικού Ινστιτούτου στην Αθήνα.
Πολιτειακή Γερουσία του Άρκανσο

Η Πολιτειακή Γερουσία του Άρκανσο είναι το ανώτερο τμήμα της Γενικής Συνέλευσης του Άρκανσο. Η Γερουσία έχει 35 μέλη, έκαστο αντιπροσωπεύον μια περιφέρεια με περίπου 76.000 κατοίκους. Η υπηρεσία στο πολιτειακό νομοθετικό σώμα είναι μερικής απασχόλησης και πολλοί πολιτειακοί γερουσιαστές έχουν πλήρεις εργασίες κατά το υπόλοιπο του έτους. Η 35μελής Γερουσία αποτελείται από δεκαπέντε Ρεπουμπλικανούς και είκοσι Δημοκρατικούς. Υπάρχουν οκτώ γυναίκες και είκοσι επτά άνδρες, τριάντα ένας Λευκοί Αμερικανοί, και τέσσερις Αφροαμερικανοί.
Ιερό της Ιτσουκουσίμα

Το Ιερό της Ιτσουκουσίμα (, "Ιτσουκουσίμα-Τζίντζα") είναι ένα σιντοϊστικό ιερό στο νησί Ιτσουκουσίμα (νησί γνωστό και ως "Μιγιατζίμα"), κοντά στην πόλη Χατσουκαΐτσι, στο Νομό Χιροσίμα της Ιαπωνίας. Το λατρευτικό σύμπλεγμα αποτελεί Μνημείο Παγκόσμιας Κληρονομιάς και η Ιαπωνική κυβέρνηση έχει χαρακτηρίσει πολλά από τα κτίριά του ως Εθνικούς Θησαυρούς.
Βιτόρε Πιζάνι

Ο Βιτόρε Πιζάνι (Vittore Pisani), Ρώμη 1899 — Κόμο 1990, ήταν Ιταλός γλωσσολόγος.
Εθνικό Πάρκο Δέλτα Έβρου

Το Εθνικό Πάρκο Δέλτα Έβρου σχηματίζεται στις εκβολές του ποταμού Έβρου και συγκαταλέγεται στους σημαντικότερους βιοτόπους της Ευρώπης. Τα νερά και τα φερτά υλικά του ποταμού μαζί με την δράση της θάλασσας σχημάτισαν και εξακολουθούν να διαμορφώνουν ένα πολύπλοκο Δέλτα με μεγάλη ποικιλία βιοτόπων, όπου βρίσκει καταφύγιο ένας μεγάλος αριθμός ειδών φυτών και ζώων.

Η συνολική του έκταση είναι 200.000 στρέμματα εκ των οποίων τα 95.000 (80.000 χερσαία και 15.000 στρ. υδάτινη επιφάνεια) είναι ενταγμένα στον κατάλογο των προστατευόμενων περιοχών της Διεθνούς Σύμβασης Ραμσάρ (1971) λόγω των σημαντικών ειδών που φιλοξενεί. Επίσης μέρος του Δέλτα χαρακτηρίζεται ως Ζώνη Ειδικής Προστασίας και προτείνεται ως Τόπος Κοινοτικού Ενδιαφέροντος στο Δίκτυο Natura 2000 (σύμφωνα με τις Οδηγίες 79/409/ΕΟΚ και 92/43/ΕΕ, αντίστοιχα).
Αλεξάνδρα Ασημάκη

Η Αλεξάνδρα Ασημάκη είναι Ελληνίδα αθλήτρια της υδατοσφαίρισης, που αγωνίζεται στη θέση του φουνταριστού στον Ολυμπιακό. Έχει στεφτεί Παγκόσμια Πρωταθλήτρια με την Εθνική Ελλάδος στο Παγκόσμιο Πρωτάθλημα της Σανγκάης το 2011 και έχει αναδειχτεί Καλύτερη Παίκτρια του Κόσμου (FINA World Water Polo Player of the Year) αλλά και της Ευρώπης (LEN European Water Polo Player of the Year) την ίδια χρονιά.
Γιάννης Βρούτσης

Ο Γιάννης Βρούτσης (Αθήνα, 1 Ιουλίου 1963) είναι Έλληνας οικονομολόγος, πολιτικός, βουλευτής Κυκλάδων της Νέας Δημοκρατίας και πρώην υπουργός Εργασίας και Κοινωνικών Υποθέσεων.
Amazon.com

[[Τζεφ Μπέζος]], ο ιδρυτής της Amazon.
Η Amazon.com, Inc είναι εταιρεία, η μεγαλύτερη στον κόσμο από την άποψη του κύκλου εργασιών από την πώληση αγαθών και υπηρεσιών μέσω του Διαδικτύου και μια από τις πρώτες που βασίστηκε στο Διαδίκτυο για την παροχή των υπηρεσιών της με γνώμονα τις πραγματικές πωλήσεις καταναλωτικών αγαθών. Έδρα της είναι το Σιάτλ (Ουάσινγκτον) και ιδιοκτήτης της ο Τζεφ Μπέζος.

Ήταν από τα πρώτα συστήματα που εφάρμοσαν σύστημα εισηγήσεων μέσω της συνεργατικής συμπεριφοράς των χρηστών του.
Ιωάννης Μάνος

Ο Ιωάννης Μάνος ήταν Έλληνας πολιτικός και αγωνιστής του 1821.
Φρενίτις

Φρενίτις (Frenzy) είναι ο τίτλος βρετανικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1972.
Μάρκος Βελλίδης

Ο Μάρκος Βελλίδης (Κορησός Καστοριάς, 4 Απριλίου 1987) είναι Έλληνας διεθνής ποδοσφαιριστής, ο οποίος αγωνίζεται στη θέση του τερματοφύλακα.
Βολουσιανός

Ο Βολουσιανός ήταν Ρωμαίος Αυτοκράτορας από το 251 μ.Χ. έως το 253 μ.Χ. . Ήταν γιος του Τρεβονιανού Γάλλου από τη σύζυγό αυτού, Αφινία Γεμίνα Βαιβιανή. Είναι γνωστό ότι ο Βολουσιανός είχε μια αδελφή, τη Βιβία Γάλλα.
Όταν ο Δέκιος μαζί με τον γιό του, Ερέννιο Ετρούσκο σκοτώθηκαν από τους Γότθους στη μάχη της Αβρίτθας το 251 μ.Χ. ο Τρεβονιανός Γάλλος (υιοθετημένος γιος του Δέκιου) έκανε τον Οστιλιανό (νεότερος γιος του Δέκιου) συν-κυβερνήτη . Ο Βολουσιανός πήρε το όνομα του Καίσαρα. Αργότερα, τον ίδιο χρόνο ο Οστιλιανός πέθανε από πανούκλα, και ο Βολουσιανός τον αντικατέστησε ως τίτλος Αύγουστος και συν-κυβερνήτης.
Ο Βολουσιανός μαζί με τον πατέρα του του Τρεβονιανό Γάλλο εφονεύθησαν το 253 μ.Χ. από στρατεύματα του Αιμλιανού, Διοικητή της Μοισίας
Χρήστος Σταϊκούρας

Ο Χρήστος Σταϊκούρας είναι Έλληνας πανεπιστημιακός (Αναπληρωτής Καθηγητής Χρηματοοικονομικής στο Οικονομικό Πανεπιστήμιο Αθηνών), πολιτικός, βουλευτής Φθιώτιδος της Νέας Δημοκρατίας και υπουργός Οικονομικών της κυβέρνησης του Κυριάκου Μητσοτάκη 2019.
Νίκυ Γιάκοβλεφ

Ο Νίκυ Γιάκοβλεφ (Γιάλτα, 1910 - Αθήνα, 9 Οκτωβρίου 1981) ήταν συνθέτης και πιανίστας της ελαφράς μουσικής. Είχε καταγωγή από τη Ρωσία, αριστοκρατικό ύφος και συνήθιζε να φορά μονόκλ.
Εγκαταστάθηκε στην Αθήνα το 1934, όπου τον επόμενο χρόνο η οικογένειά του άνοιξε το πολυτελές, διακοσμημένο σε ρυθμό Αρ Ντεκό και πολύ γνωστό στην εποχή του ζαχαροπλαστείο "Πέτρογραδ" στην οδό Σταδίου 29, όπου και ο ίδιος συχνά έπαιζε πιάνο, προς τέρψιν των θαμώνων.
Το 1951 παντρεύτηκε τη συνεργάτιδά και ερμηνεύτρια πολλών τραγουδιών του, Μαίρη Λω, με την οποία απέκτησε δύο παιδιά, την Λένα (1953) και τον Νίκυ (1971). Τον Σεπτέμβριο του 1960 ήταν ένα από τα πρώτα πρόσωπα που εμφανίστηκαν στην τηλεόραση, συνοδεύοντας στο πιάνο την άδουσα Μαίρη Λω, στην πρώτη πειραματική τηλεοπτική εκπομπή που πραγματοποιήθηκε στην Ελλάδα με μέριμνα της ΔΕΗ από το χώρο της Διεθνούς Έκθεσης Θεσσαλονίκης. Την παρουσίαση είχε κάνει η Λίτσα Φωκίδου. Το 1969 το Πέτρογραδ έκλεισε, όμως στο μεταξύ ο φιλότεχνος Νίκυ Γιάκοβλεφ με την Μαίρη Λω είχαν ανοίξει γκαλερί έναντι του Ξενοδοχείου Χίλτον στην Λεωφόρο Βασιλίσσης Σοφίας 71.
Ο Γιάκοβλεφ πέθανε στις 9 Οκτωβρίου 1981 και κηδεύτηκε στο Α΄ Νεκροταφείο την επομένη.
Σταντ Μπρεστουά 29

Η Σταντ Μπρεστουά 29, όπως είναι το πλήρες όνομά της, είναι γαλλική ποδοσφαιρική ομάδα με έδρα την πόλη της Βρέστης στην περιοχή της Βρετάνης. Ιδρύθηκε το 1950 μέσω της συγχώνευσης πέντε τοπικών ομάδων, με σημαντικότερη εξ αυτών την Αρμορικαίν ντε Μπρεστ, η οποία είχε ιδρυθεί το 1903.

Στα πρώτα της χρόνια, η ομάδα πραγματοποιεί μια ταχεία άνοδο στην ιεραρχία των τοπικών κατηγοριών του γαλλικού ποδοσφαίρου, φτάνοντας στην άνοδο στο Ερασιτεχνικό Πρωτάθλημα Γαλλίας, τρίτη κατηγορία του γαλλικού ποδοσφαίρου, το 1958. Η ομάδα θα ανέβει στην δεύτερη κατηγορία το 1970, ενώ στη συνέχεια σημειώνει την παρθενική της συμμετοχή στην πρώτη κατηγορία το 1979. Θα γνωρίσει το απόγειο της ποδοσφαιρικής της ιστορίας την χρονική περίοδο 1981-1991, υπό την προεδρία του Φρανσουά Υβινέκ, όταν και σε διάστημα δέκα ετών θα περάσει εννέα σεζόν στην ελίτ του γαλλικού ποδοσφαίρου. Το 1991, ο σύλλογος θα υποβιβαστεί προτού του αφαιρεθεί το καταστατικό επαγγελματικού σωματείου λίγους μήνες αργότερα. Η ομάδα δεν θα ξαναβρεί τη Λιγκ 2 παρά μόνο το 2004 και τη Λιγκ 1 το 2010. Με το τέλος της σεζόν 2011-2012, ο σύλλογος μετρά συνολικά δώδεκα και δεκαεπτά σεζόν αντίστοιχα στην πρώτη και τη δεύτερη κατηγορία του γαλλικού ποδοσφαίρου.

Η ομάδα της Βρέστης έχει στην προεδρία της από το 2010 τον ντόπιο επιχειρηματία Μισέλ Γκιγιό. Η πρώτη ομάδα, η οποία αγωνίζεται στην Λιγκ 1, προπονείται υπό την τεχνική καθοδήγηση του Λαντρί Σωβέν.
Νέα Διεθνιστική Αριστερά

Η Νέα Διεθνιστική Αριστερά (γνωστότερο ως ΝΕ.Δ.Α.) είναι Τροτσκιστική ομάδα της Κύπρου. Η ΝΕΔΑ είναι μέλος της Επιτροπής για μια Εργατική Διεθνή.

Κατηγορία:Κομμουνιστικά κόμματα στην Κύπρο
Φουέντε Οβεχούνα

To Φουέντε Οβεχούνα (ισπανικά: "Fuenteovejuna" ή "Fuente Ovejuna") είναι θεατρικό έργο του Ισπανού Λόπε δε Βέγα. Γράφτηκε το 1614. Πραγματεύεται την ιστορία του χωριού Φουεντεοβεχούνα (που σημαίνει Προβατοπηγή). Η ιστορία διαδραματίζεται το έτος 1476 και βασίζεται σε πραγματικό γεγονός. Η Φουεντεοβεχούνα είχε τότε 985 κατοίκους. Ήταν ένα ειρηνικό χωριό, μέχρι που εμφανίσθηκε ένας άρπαγας, βίαιος Διοικητής που με κάθε τρόπο ποδοπατούσε την τιμή και την υπόληψη των κατοίκων. Βιασμοί, προσβολές, βασανισμοί ήταν μέρος της καθημερινής του συμπεριφοράς απέναντι στους κατοίκους του χωριού. Ο γενναίος όμως λαός της Φουεντεοβεχούνα δεν άντεξε για πολύ την απάνθρωπη και τυραννική συμπεριφορά του Διοικητή. Άνδρες και γυναίκες, αγανακτισμένοι, ξεσηκώθηκαν και τον σκότωσαν. Όταν ο βασιλιάς Φερδινάνδος έστειλε στο χωριό έναν δικαστή-ανακριτή για να μάθει ποιος είχε διαπράξει το έγκλημα, οι κάτοικοι, παρά τα βασανιστήρια που υφίσταντο κατά την ανάκριση, απαντούσαν σταθερά και αποφασιστικά: "Η Φουεντεοβεχούνα το έκανε!". Στο τέλος ο δικαστής, μην έχοντας καταφέρει να βγάλει κάποιο συμπέρασμα, εμφανίστηκε μαζί με κατοίκους του χωριού στον Βασιλιά. Οι κάτοικοι εξήγησαν τις αιτίες της πράξης τους και ο Βασιλιάς σταμάτησε την έρευνα για τον ένοχο και τους συγχώρεσε, δίνοντας στο έργο ευτυχές τέλος.

Το έργο μεταφράστηκε στα Ελληνικά από την Καίτη Κάστρο (εκδόσεις "Δωδώνη") και παρουσιάστηκε από το Κρατικό Θέατρο Βορείου Ελλάδος (πρώτη παράσταση 20-1-1977.
Βουλή των Αντιπροσώπων του Οχάιο

Η Βουλή των Αντιπροσώπων του Οχάιο είναι η κάτω βουλή της Γενικής Συνέλευσης του Οχάιο, του πολιτειακού νομοθετικού σώματος της πολιτείας Οχάιο· η άλλη βουλή του διθάλαμου νομοθετικού σώματος είναι η Γερουσία του Οχάιο.
Φέμαρν

Το Φέμαρν (γερμ.: "Fehmarn", δαν.: "Femern") είναι ένα νησί της Γερμανίας με έκταση 185 τ.χλμ.. Βρίσκεται στην Βαλτική Θάλασσα, κοντά στις ακτές της Γερμανίας και απέχει 18 χλμ. από το δανικό νησί Λόλαιν. Διοικητικά ανήκει στο κρατίδιο του Σλέσβιχ-Χόλσταϊν και έχει πληθυσμό 12.911 κατοίκους (2011). Πρωτεύουσα του νησιού και μεγαλύτερη πόλη είναι το Μπουργκ με πληθυσμό 6.000 κατοίκους (2011).
Γενικό Νοσοκομείο Άρτας

Το Γενικό Νοσοκομείο Άρτας είναι ένα νοσοκομείο που βρίσκεται στην πόλη της Άρτας, στο λόφο Περάνθης, κοντά στο Στρατόπεδο Βερσή. Διαθέτει σήμερα 245 κλίνες και υπάγεται στην 6η Υγειονομική Περιφέρεια Πελοποννήσου, Ηπείρου, Ιονίων Νήσων και Δυτικής Ελλάδας.
Αλέξανδρος Λεβίδης

Ο Αλέξανδρος Λεβίδης (1895 - 1982) ήταν Έλληνας υποναύαρχος.
Το σχισμένο παραπέτασμα

Το σχισμένο παραπέτασμα (Torn Curtain) είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1966.
Μάρνι

Μάρνι (Marnie) είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1964.
BP

Η BP είναι βρετανική πολυεθνική εταιρεία πετρελαίου και φυσικού αερίου που εδρεύει στο Λονδίνο της Αγγλίας. Είναι ένας από τους επτά παγκόσμιους "supermajors" πετρελαίου και φυσικού αερίου, της οποίας η απόδοση το 2012 την κατέστησε ως την έκτη μεγαλύτερη εταιρεία πετρελαίου και φυσικού αερίου στον κόσμο, την έκτη μεγαλύτερη ενεργειακή εταιρεία με βάση την κεφαλαιοποίηση αγοράς και την εταιρεία με τα πέμπτα μεγαλύτερα έσοδα στον κόσμο (κύκλος εργασιών). Είναι μια κάθετα ολοκληρωμένη εταιρεία που δραστηριοποιείται σε όλους τους τομείς της βιομηχανίας πετρελαίου και φυσικού αερίου, συμπεριλαμβανομένης της εξερεύνησης και της παραγωγής, της διύλισης, της διανομής και της εμπορίας, των πετροχημικών, της παραγωγής ενέργειας και της εμπορίας. Έχει επίσης ανανεώσιμες πηγές ενέργειας στα βιοκαύσιμα και την αιολική ενέργεια.

Στις 31 Δεκεμβρίου του 2016, η BP δραστηριοποιούνταν σε 72 χώρες παγκοσμίως, παρήγαγε περίπου 3,3 εκατομμύρια βαρέλια ημερησίως (520,000 m3/d) ισοδύναμου πετρελαίου και είχε συνολικά αποδεδειγμένα αποθέματα ισοδύναμου πετρελαίου ύψους 17,81 δισ. Βαρελιών (2,832 × 109 m3). [1] Η εταιρεία διαθέτει περίπου 18.000 πρατήρια καυσίμων παγκοσμίως. Το μεγαλύτερο τμήμα της είναι η BP America στις Ηνωμένες Πολιτείες. Στη Ρωσία, η BP κατέχει το 19,75% της Rosneft, της μεγαλύτερης δημόσιας εταιρείας πετρελαίου και φυσικού αερίου στον κόσμο, με βάση τα αποθέματα υδρογονανθράκων και την παραγωγή. Η BP έχει πρωτογενή εισαγωγή στο Χρηματιστήριο του Λονδίνου και αποτελεί συστατικό στοιχείο του δείκτη FTSE 100. Έχει δευτερεύουσες καταχωρίσεις στο Χρηματιστήριο της Φρανκφούρτης και στο Χρηματιστήριο της Νέας Υόρκης.
Μεν

Το Μεν (δανικά: "Møn") είναι το δέκατο μεγαλύτερο νησί της Δανίας. Έχει έκταση 218 χλμ² και πληθυσμό 9.909 κατοίκους (2010). Πρωτεύουσα και μεγαλύτερη πόλη του Μεν είναι το Στέγκε με 3.835 κατοίκους (2012). Το Μεν ανήκει διοικητικά στην περιοχή Σέλαιν.
Βόλιν

Το Βόλιν (πολ.: "Wolin", γερμ.: "Wollin") είναι νησί της Πολωνίας με έκταση 265 τ.χλμ.. Βρίσκεται στην Βαλτική Θάλασσα, κοντά στις ακτές της Πομερανίας και ανήκει διοικητικά στη περιφέρεια του Βοϊβοδάτου Δυτικής Πομερανίας. Το νησί έχει περίπου 30.000 κατοίκους. Πρωτεύουσα του νησιού και μεγαλύτερη πόλη είναι το Βόλιν με πληθυσμό 4.878 κατοίκους (2006).

Κατηγορία:Νησιά της Πολωνίας
Νύχτα Αγωνίας

Το Νύχτα Αγωνίας (πρωτότυπος τίτλος Spellbound), γνωστό και ως Έκστασις και Νύχτες Αγωνίας στο Σπέλμπουντ, είναι αμερικανική θρίλερ - ψυχολογική ταινία, παραγωγής 1945, σε σκηνοθεσία Άλφρεντ Χίτσκοκ. Το σενάριο της ταινίας, το οποίο έγραψαν οι Μπεν Χεκτ και Άνγκους ΜακΦέιλ, είναι βασισμένο στο μυθιστόρημα του 1927 "The House of Dr. Edwardes" των Χίλαρι Σέιντ Τζορτζ Σόντερς και Τζον Πάλμερ. Στην ταινία πρωταγωνιστούν ο Γκρέγκορι Πεκ και η Ίνγκριντ Μπέργκμαν.
Υποψίες

Η ταινία Υποψίες (Πρωτότυπος τίτλος Suspicion) είναι αισθηματικό ψυχολογικό θρίλερ παραγωγής 1941, σε σκηνοθεσία Άλφρεντ Χίτσκοκ. Πρωταγωνιστες της ταινίας είναι ο Κάρι Γκραντ και η Τζόαν Φοντέιν στο ρόλο ενός νιόπαντρου ζευγαριού. Το σενάριο της ταινίας είναι βασισμένο στο μυθιστόρημα του 1932 "Before the Fact" που έγραψε ο Άντονι Μπέρκλι με το ψευδώνυμο Φράνσις Άιλς. Η Τζόαν Φοντέιν βραβεύτηκε με Όσκαρ Α' Γυναικείου Ρόλου για την ερμηνεία της στην ταινία κι έγινε η μοναδική πρωταγωνίστρια του Χίτσκοκ που έλαβε αυτή την τιμή.
Μανώλης Κεφαλογιάννης

Ο Μανώλης Κεφαλογιάννης (Ηράκλειο Κρήτης, 25 Μαΐου 1959) είναι Έλληνας πολιτικός, ευρωβουλευτής της Νέας Δημοκρατίας (ΕΛΚ) και επικεφαλής της Κοινοβουλευτικής Ομάδας της ΝΔ στο Ευρωπαϊκό Κοινοβούλιο. Έχει διατελέσει βουλευτής Ηρακλείου με τη Νέα Δημοκρατία και υπουργός Εμπορικής Ναυτιλίας.
Ποταμοί

Ποταμοί είναι οι θεοί των ποταμών στην Ελληνική μυθολογία. Είναι οι πατέρες των Ναϊάδων, και οι αδελφοί των Ωκεανίδων, και ως εκ τούτου, οι γιοι του Ωκεανού και της Τηθύος. Οι ποτάμιοι θεοί απεικονίζονταν σε μία από τις τρεις μορφές: ενός ανθρώπου με κεφάλι ταύρου, ενός ταυροκέφαλου ανθρώπου με σώμα ψαριού σαν-φιδιού από τη μέση και κάτω, ή ως στηριζόμενος με το βραχίονα πάνω σε μία κανάτα αμφορέας χύνοντας νερό.
Κρηναίες

Στην Ελληνική μυθολογία, οι Κρηναίες ήταν ένα είδος Ναϊάδων νυμφών που σχετίζονταν με κρήνες ή πηγάδια.

Ο αριθμός των Κρηναίων περιλαμβάνει αλλά δεν περιορίζεται στις:
# Αγανίππη
# Άππιας (Ρωμαϊκή μυθολογία)
# Μυρτωέσσα (μία από τις παραμάνες του βρέφους Δία, που κατοικούσε σε μία πηγή στην Αρκαδία)
# Οι Σιθνίδες (μία ομάδα νυμφών που σχετίζονταν με μία πηγή στα Μέγαρα)
Τάσος Κάκος

Ο Τάσος Κάκος είναι Έλληνας πρώην διαιτητής ποδοσφαίρου. Γεννήθηκε στις 15 Αυγούστου 1970 στην Κέρκυρα.

Ξεκίνησε την ενασχόλησή του με τον αθλητισμό, από το τμήμα κωπηλασίας του ΝΑΟ Κέρκυρας από το 1982 μέχρι και το το 1986, κατακτώντας σε αυτό το διάστημα την τρίτη θέση σε Πανελλήνια Διοργάνωση. Από το 1986 έως το 1987 ασχολήθηκε με τον στίβο και από το 1987 έως το 1997 έπαιξε ποδόσφαιρο στον ΑΟ Κέρκυρα,στην Κασσιώπη και στον Φαίακα.

Το καλοκαίρι του 1997 αποφάσισε να σταματήσει το ποδόσφαιρο και να στραφεί στην διαιτησία σφυρίζοντας τα παιχνίδια του τοπικού πρωταθλήματος Κέρκυρας.

Τη σεζόν 2000-2001 ο Κάκος προβιβάζεται στη Δ΄ Εθνική οπού αναδείχτηκε 3ος καλύτερος διαιτητής ανάμεσα σε 180 ρέφερι.

Τη σεζόν 2001-2002 προβιβάστηκε στην Γ΄ Εθνική κατηγορία οπού και αναδείχτηκε 6ος καλύτερος διαιτητής ανάμεσα σε 85. Στην Γ΄ Εθνική έμεινε μέχρι τον Νοέμβριο του 2002. Στην Β΄ Εθνική πήρε την 5η καλύτερη θέση στην αξιολόγηση ενώ την σεζόν 2003-2004 βγήκε 2ος.

Στην Α΄ Εθνική προβιβάστηκε το 2004, ενώ το 2007 έγινε διεθνής από τη FIFA.

Έχει διαιτητεύσει σε τρεις συνεχόμενους τελικούς κυπέλλου Ελλάδας, στο διάστημα 2009-2011 και στον τελικό της σεζόν 2013-2014, το οποίο έμελλε να είναι και το τελευταίο του παιχνίδι, αφού μετά από αυτό ανακοίνωσε την απόσυρσή του από την ενεργό δράση. 

Έκτοτε, έχει κληθεί να διαιτητεύσει σε αγώνες φιλικούς, φιλανθρωπικού χαρακτήρα.

Από τον Ιανουάριο του 2019 είναι αμισθί (δηλαδή χωρίς να πληρώνεται, σύμφωνα με δήλωση του ιδίου) τηλεκριτικός διαιτησίας στην εκπομπή Total Football στο Open TV.
Γιάννης Μιχελάκης

Ο Γιάννης Μιχελάκης είναι Έλληνας δημοσιογράφος. Είχε χρηματίσει βουλευτής Επικρατείας με τη Νέα Δημοκρατία (2012-2015), υπουργός Εσωτερικών (2013-2015) και εκπρόσωπος Τύπου της Νέας Δημοκρατίας (2011-2013).
Η Σκιά της Αμφιβολίας

Η ταινία Το Χέρι που Σκοτώνει (Πρωτότυπος τίτλος Shadow of a Doubt), γνωστό κι ως Η Σκιά της Αμφιβολίας, είναι ψυχολογικό θρίλερ παραγωγής 1943, σε σκηνοθεσία Άλφρεντ Χίτσκοκ. Πρωταγωνιστές της ταινίας είναι η Τερέζα Ράιτ και ο Τζόζεφ Κότεν. Το σενάριο της ταινίας έγραψαν οι Θόρντον Γουάλντερ, Σάλλυ Μπένσον, Άλμα Ρεβίλ βασισμένοι σε διήγημα του Γκόρντον ΜακΝτόνελ. Η υπόθεση της ταινίας προτάθηκε για Όσκαρ καλύτερης ιστορίας. Το 1991 η ταινία επελέγη από τη Βιβλιοθήκη του Αμερικάνικου Κογκρέσου ως τμήμα του Εθνικού Μητρώου Κινηματογράφου.
Πρωτάθλημα ποδοσφαίρου Ρωσίας 2012-13

Το Πρωτάθλημα ποδοσφαίρου Ρωσίας 2012-13 (ρωσικά: Чемпионат России по футболу 2012/2013) ήταν το 21ο Πρωτάθλημα Ρωσίας στην ιστορία του θεσμού. Ξεκίνησε στις 21 Ιουλίου του 2012 και έληξε στις 26 Μαΐου του 2013, με χειμερινή παύση από τις 13 Δεκεμβρίου του 2012 έως τις 10 Μαρτίου του 2013.

Μετείχαν 16 ομάδες από 12 πόλεις, με τη Ζενίτ Αγίας Πετρούπολης ως κάτοχο του τίτλου της προηγούμενης περιόδου. Για πρώτη φορά από το 2005, δεν έλαβαν μέρος σύλλογοι από τη Σιβηρία.

Αυτή ήταν η πρώτη αγωνιστική περίοδος στην ιστορία του ρωσικού ποδοσφαίρου που το πρωτάθλημα διεξήχθη με βάση το ημερολογιακό πρόγραμμα φθινόπωρο / άνοιξη, παρά το χρονοδιάγραμμα της άνοιξης / φθινοπώρου που χρησιμοποιούνταν παραδοσιακά στη Ρωσία λόγω των κλιματικών συνθηκών.

Συνολικά δεκαέξι ομάδες συμμετείχαν στο πρωτάθλημα, με δεκατέσσερις ομάδες της περιόδου 2011/12 και δύο ομάδες που κέρδισαν την άνοδο από το πρωτάθλημα ΝΦΛ 2011/12.
Φλεγραία Πεδία

thumb|250px|Δορυφορική φωτογραφία των Φλεγραίων Πεδίων
Τα Φλεγραία Πεδία (ιταλικά: "Campi Flegrei") είναι μια μεγάλη καλντέρα διαμέτρου 13 χιλιομέτρων κοντά στην Νάπολη. Το ψηλότερο σημείο της βρίσκεται 458 μέτρα πάνω από την επιφάνεια της θάλασσας. Ανακηρύχθηκε περιφερειακό πάρκο το 2003. Το μεγαλύτερο μέρος του ηφαιστείου είναι υποθαλάσσιο και αποτελείται από 24 κρατήρες και ηφαιστειακά οικοδομήματα. Υδροθερμική κυκλοφορία παρατηρείται στις περιοχές Λούκρινους Λάκους (λίμνη), Αγκνάνο και στην πόλη Ποτσουόλι. Αέρια εκλύονται από τον κρατήρα Σολφατάρα. Τα Φλεγραία Πεδία σύμφωνα με την ρωμαϊκή μυθολογία ήταν η κατοικία του θεού της φωτιάς Βούλκαν και εκεί βρισκόταν η είσοδος για τον κάτω κόσμο. Σύμφωνα με την ελληνική μυθολογία εκεί σκότωσε ο Ηρακλής τους Γίγαντες. Στην καλντέρα παρατηρούνται βραδυσεισμικά φαινόμενα, παρατηρήσιμα στο Μασέλουμ του Ποτσουόλι, το οποίο σήμερα είναι πάνω από την επιφάνεια της θάλασσας. Στους κίονες του κτιρίου υπάρχουν τρύπες που δημιουργήθηκαν από τα μαλάκια λιθοφάγος (lithodomus lithofagus), θαλάσσιους οργανισμούς. Το Ποτσουόλι έχει ανυψωθεί από την δεκαετία του 1960 κατά τρία μέτρα. Η περιοχή παρατηρείται από το Παρατηρητήριο του Βεζούβιου.

Το ηφαίστειο βρίσκεται 13 χιλιόμετρα δυτικά του Βεζούβιου. Σύμφωνα με ενδείξεις, το ηφαίστειο διαθέτει ένα τεράστιο θάλαμο μάγματος απο κοινού με τον Βεζούβιο σε βάθος 8 χιλιομέτρων χωρητικότητας μεγαλύτερη από 100 κυβικά χιλιόμετρα, γεγονός που κατατάσσει τα Φλεγραία Πεδία στα υπερηφαίστεια. Μια πιθανή έκρηξή του θα σημαίνει ότι εκατομμύρια άνθρωποι θα πεθάνουν (η πόλη της Νάπολης είναι κτισμένη μέσα στην καλντέρα των Φλεγραίων Πεδίων), ενώ το κλίμα θα επηρεαστεί σε παγκόσμια κλίμακα. Το Μάιο του 2012 εγκρίθηκε η κατασκευή μιας γεώτρησης της οποίας σκοπός είναι η τοποθέτηση αισθητήρων για να ανιχνευτούν τις μετατοπίσεις του εδάφους. Σύμφωνα με τους επιστήμονες υπάρχει κίνδυνος για μικρές εκρήξεις εξαιτίας της γεώτρησης αλλά όχι για μεγάλη και καταστρεπτική έκρηξη. Το αίτημα για γεώτρηση υπήρχε και το 2009, αλλά τότε δεν εγκρίθηκε γιατί εκτιμήθηκε ότι από την γεώτρηση θα μπορούσε να διατρυπηθεί ένας άγνωστoς θάλαμος μάγματος πλούσιος σε πυρίτιο και να απελευθερωθούν παγιδευμένα αέρια με αποτέλεσμα να σημειωθεί ισχυρή έκρηξη.

Τα Φλεγραία Πεδία εξερράγησαν πριν από 39.000 χρόνια. Αυτή η έκρηξη θεωρείται η ισχυρότερη γνωστή που έχει συμβεί στην Ευρωπαϊκή ήπειρο. Η στάχτη από την έκρηξη κάλυψε 30.000 τετραγωνικά χιλιόμετρα στην περιοχή της Μεσόγειου. Στάχτη από την έκρηξη βρέθηκε στην Λιβύη και τα νησιά του Αιγαίου. Άλλη μια μεγάλη έκρηξη συνέβη πριν 15.000 χρόνια, σχηματίζοντας τους κίτρινους τόφφους της Νάπολης. Περίοδοι έντονης ηφαιστειακής δραστηριότητας έλαβαν χώρα 15.000-9.500, 8.600-8.200 και 4.800-3.800 πριν. Το ηφαίστειο έχει εκραγεί δύο φορές τους ιστορικούς χρόνους, το 1158 στο κρατήρα Σολφατάρα και το 1538, όταν σχηματίστηκε το Μόντε Νουόβο.
Ντέιβι Μπόι Σμιθ

Ο Ντέιβιντ Σμιθ ("David Smith", 27 Νοεμβρίου 1962 - 18 Μαΐου 2002) ήταν Βρετανός παλαιστής, γνωστός στα ρινγκ ως «Ντέιβι Μπόι Σμιθ» και «Μπρίτις Μπούλντογκ». Έγινε γνωστός, για τη πορεία του στο World Wrestling Federation και στο World Championship Wrestling.
Royal Dutch Shell

Η Royal Dutch Shell, κοινώς γνωστή ως "Shell", είναι ολλανδο-βρετανική πολυεθνική εταιρεία πετρελαίου και φυσικού αερίου, που εδρεύει στη Χάγη της Ολλανδίας και στο Λονδίνο του Ηνωμένου Βασιλείου. Ήταν η δεύτερη μεγαλύτερη εταιρεία στον κόσμο μέχρι το 2011 και αποτελεί μία από τις έξι "supermajors" πετρελαίου και φυσικού αερίου. Δημιουργήθηκε το Φεβρουάριο του 1907 με τη συγχώνευση δύο αντίπαλων εταιρειών, της ολλανδικής "NV Koninklijke Nederlandsche Petroleum Maatschappij" και της βρετανικής "Shell Transport and Trading Company Ltd".

Δραστηριοποιείται σε όλους τους τομείς της βιομηχανίας πετρελαίου και φυσικού αερίου, συμπεριλαμβανομένης της εξερεύνησης και παραγωγής, διύλισης, διανομής και εμπορίου. Έχει επίσης σημαντικές δραστηριότητες σε ανανεώσιμες πηγές ενέργειας, συμπεριλαμβανομένων των βιοκαυσίμων, υδρογόνου, ηλιακής και αιολικής ενέργειας. Δραστηριοποιείται σε πάνω από 90 χώρες, παράγει περίπου 3,1 εκατομμύρια βαρέλια ισοδυνάμου πετρελαίου την ημέρα και έχει 44.000 πρατήρια καυσίμων σε όλο τον κόσμο. Διογανώνει επίσης το Shell Eco Marathon. 

Η "Shell" έχει πρωταρχική εισαγωγή στο Χρηματιστήριο του Λονδίνου και είναι συστατική του δείκτη FTSE 100. Στις 6 Ιουλίου 2012, ήταν η μεγαλύτερη εταιρεία στον FTSE, με κεφαλαιοποίηση 140.900.000.000 στερλίνων. Έχει παράλληλη εισαγωγή στα χρηματιστήρια Euronext του Άμστερνταμ και New York Stock Exchange.
Βλαντίμιρ Κομαρόφ

Ο Βλαντίμιρ Μιχάηλοβιτς Κομαρόφ (ρωσικά: "Влади́мир Миха́йлович Комаро́в", ΔΦΑ: [vlɐˈdʲimʲɪr mʲɪˈxaɪləvʲɪtɕ kəmɐˈrof], 16 Μαρτίου 1927 – 24 Απριλίου 1967) ήταν Σοβιετικός πιλότος δοκιμών, αεροναυπηγός και κοσμοναύτης στην πρώτη ομάδα κοσμοναυτών που επιλέχθηκαν το 1960. Ήταν ένας από τους εμπειρότερους και καλύτερα καταρτισμένους υποψηφίους που γίνανε δεκτοί στο "Air Force Group One".
Ο Κομαρόφ κρίθηκε ιατρικά ακατάλληλος για εκπαίδευση ή διαστημική πτήση δύο φορές ενώ ήταν στο πρόγραμμα, αλλά η επιμονή του και η ανώτερη επιδεξιότητά του ως μηχανικού του επέτρεψαν να συνεχίσει να παίζει ενεργό ρόλο. Κατά τη διάρκεια της εργασίας του στο Κέντρο Εκπαίδευσης Κοσμοναυτών, ρωσ. "«Центр подготовки космонавтов»", συνεισέφερε στον σχεδιασμό διαστημικών οχημάτων, στην εκπαίδευση και στην αξιολόγηση κοσμοναυτών και στις δημόσιες σχέσεις. Επιλέχθηκε ως επικεφαλής στην πρώτη Σοβιετική διαστημική πτήση με πολυμελές πλήρωμα -Βοσχόντ 1 που εισήγαγε μια σειρά από τεχνικές καινοτομίες στη Διαστημική Κούρσα. Ο Κομαρόφ επιλέχθηκε αργότερα για την απαιτητική θέση του κυβερνήτη του Σογιούζ 1 στα πλαίσια της προσπάθειας της Σοβιετικής Ένωσης να φτάσει πρώτη στη Σελήνη.
Με την πτήση με το Σογιούζ έγινε ο πρώτος κοσμοναύτης που πέταξε στο διάστημα πάνω από μία φορά.

Στις 24 Απριλίου του 1967, ο σαραντάχρονος συνταγματάρχης Βλαντίμιρ Κομαρόφ έγινε το πρώτο θύμα της σοβιετικής διαστημικής εποποιίας. Ο αρχαιότερος Σοβιετικός κοσμοναύτης, παγκοσμίως γνωστός ύστερα από την πτήση του Βοσχόντ, τον Οκτώβριο του 1964, εκτοξεύτηκε από το κοσμοδρόμιο του Μπαϊκονούρ για να δοκιμάσει ένα καινούργιο διαστημόπλοιο, τύπου Σογιούζ 1. Από την αρχή φαινόταν ότι κάτι δεν πήγαινε καλά. Έπειτα από 16 περιστροφές γύρω από τη Γη, ο Κομαρόφ επιχείρησε να μπει στην ατμόσφαιρα αλλά απέτυχε. Εκτέλεσε άλλες δύο περιστροφές και επιχείρησε νέα διείσδυση, αυτή τη φορά με καλύτερη τύχη. Η μοιραία εμπλοκή ήρθε τη στιγμή που βρισκόταν σε απόσταση μόλις 7 χιλιομέτρων από την επιφάνεια της Γης. Το αλεξίπτωτο δεν άνοιξε και το διαστημόπλοιο συνετρίβη με μεγάλη ταχύτητα στο έδαφος, χωρίς ο Κομαρόφ να καταφέρει να χρησιμοποιήσει -άγνωστο γιατί- το σύστημα αυτόματης εκτόξευσης του καθίσματός του. Ήταν η πρώτη διαστημική τραγωδία σε συνθήκες πτήσης. Ο τιμημένος με το βραβείο Λένιν κοσμοναύτης κηδεύτηκε με τιμές ήρωα της Ε.Σ.Σ.Δ. στις 26 Απριλίου και η σορός του ενταφιάστηκε στο τείχος του Κρεμλίνου. Το σοβιετικό κράτος τίμησε έτσι ένα από τα σύμβολα της ισχύος του.
1923 Όσιρις

Ο Όσιρις (Osiris) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,574. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομα του από τον ομώνυμο θεό των αρχαίων Αιγυπτίων.

* Ο 1923 Όσιρις δεν πρέπει να συγχέεται με τον εξωηλιακό πλανήτη HD 209458 b , που έχει την ανεπίσημη ονομασία Όσιρις.